કલાપીનગરના ઓમનગર સોસાયટીમાં રહેતા અને વકીલાતનો વ્યવસાય કરતા નરેન્દ્રભાઇ ચૌહાણની નાની પુત્રી પૂજાએ ધો.૧રની પરીક્ષા પાસ કરતાં વેલોસિટી ઇન્સ્ટિટયૂટ દ્વારા તેને ફોન કરી એડમિશન માટે જણાવ્યું હતું. એરહોસ્ટેટસમાં કારકિર્દી બનાવવા તેઓ મળવા ગયા ત્યારે ઇન્સ્ટિટયૂટના જાનકીબહેન શર્મા અને કિરણબહેને પૂજાની હાઇટ અને વજન યોગ્ય હોવાનું તેમજ સુંદર દેખાતી હોવાથી ૧૦૦ ટકા એરહોસ્ટેટસની નોકરી મળશે તેમ કહી એડમિશનના રૂ.૭૦,૦૦૦ માગ્યા હતા. નરેન્દ્રભાઇએ ટુકડે ટુકડે કુલ રૂ.૪પ,૦૦૦ ઇન્સ્ટિટયૂટમાં ફી પેટે ભરતાં પૂજાનો કોર્સ શરૂ થઇ ગયો હતો.